|  |
| --- |
| Številka: 540-7/2023-84 |
| Ljubljana, dne 04. 03. 2024 |
| EVA (če se akt objavi v Uradnem listu RS) |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Poročilo o delu Stalne medresorske koordinacijske skupine za spremljanje in usmerjanje implementacije ukrepov na področju vojaške mobilnosti za leto 2023 – predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo,109/08, 38/10 - ZUKN, 8/12, 21/13 in 47/13 – ZDU - 1G, 65/14, 55/17 in 163/22) je Vlada Republike Slovenije na \_\_\_ redni seji, dne \_\_\_\_\_\_\_\_\_\_\_\_\_ pod \_\_\_\_ točko dnevnega reda sprejela S K L E PVlada Republike Slovenije je sprejela Poročilo o delu Stalne medresorske koordinacijske skupine za spremljanje in usmerjanje implementacije ukrepov na področju vojaške mobilnosti za leto 2023.  Barbara Kolenko Helbl generalna sekretarkaPrejmejo:* ministrstva,
* vladne službe,
* Kabinet predsednika Vlade Republike Slovenije.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| /. |
| **3.a Osebe, odgovorne za strokovno pripravo in usklajenost gradiva:** |
| Boštjan Pavlin, mag., generalni direktor Direktorata za obrambne zadeve na Ministrstvu za obrambo in vodja Stalne medresorske koordinacijske skupine za spremljanje in usmerjanje implementacije ukrepov na področju vojaške mobilnosti. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| /. |
| **4. Predstavniki vlade, ki bodo sodelovali pri delu državnega zbora:** |
| /. |
| 5. Kratek povzetek gradiva: |
| S sklepom, št. 02401-22/2018/5 z dne 22. 11. 2018, je Vlada Republike Slovenije ustanovila Stalno medresorsko koordinacijsko skupino za spremljanje in usmerjanje implementacije ukrepov na področju vojaške mobilnosti (v nadaljevanju medresorska skupina). V okviru svojega dela je medresorska skupina sledila nalogam zapisanim v sklepih o imenovanju skupine (sklep Vlade Republike Slovenije, št. 02401-22/2018/5 z dne 22. 11. 2018, 02401-22/2018/9 z dne 7. 11. 2019, 02401-11/2020/4 z dne 24. 6. 2020, 02401-11/2020/8 z dne 28. 4. 2021, 02401-35/2022/5 z dne 15. 12. 2022 in 02401-35/2022/9 z dne 25. 5. 2023), izhodiščem zapisanim v Skupnem sporočilu Evropskemu parlamentu in Svetu Izboljšanje vojaške mobilnosti v Evropski uniji (v nadaljevanju EU), JOIN(2017) 41 final, 10. 11. 2017, Skupnem sporočilu Evropskemu parlamentu in Svetu o akcijskem načrtu za vojaško mobilnost JOIN(2018) final 5, 28. 3. 2018, Skupnem sporočilu Evropskemu parlamentu in Svetu Akcijski načrt za vojaško mobilnost 2.0 JOIN(2022) 48 final, 10. 11. 2022 ter Izvedbenemu načrtu izpolnitve kriterijev in zavez Republike Slovenije za vključitev v Stalno strukturno sodelovanje na področju varnosti in obrambe EU (PESCO) za področje vojaške mobilnosti.Skladno s 6. točko o imenovanju medresorske skupine je medresorska skupina pripravila Poročilo Stalne medresorske koordinacijske skupine za spremljanje in usmerjanje implementacije ukrepov na področju vojaške mobilnosti za leto 2023 (v nadaljevanju poročilo) v okviru petih poglavij (1. Uvod, 2. Kadrovske spremembe v medresorski skupini, 3. Aktivnosti na področju vojaške mobilnosti, 4. Napredek na normativnem področju vojaške mobilnosti, 5. Zaključek). Poročilo opisuje ključne aktivnosti, ki so bile obravnavane in izvedene na področju vojaške mobilnosti v letu 2023. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| 7.b Predstavitev ocene finančnih posledic pod 40.000 EUR:(Samo če izberete NE pod točko 6.a.)Kratka obrazložitev |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | NE |
| V skladu s sedmim odstavkom 9. člena Poslovnika Vlade RS (Uradni list Republike Slovenije, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) javnost ni bila povabljena k sodelovanju, ker gre za predlog sklepa vlade. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  Marjan Šarec MINISTER |

Poslano:

* + naslovniku.
	+ DOZ.

**Poročilo
o delu Stalne medresorske koordinacijske skupine za spremljanje in usmerjanje implementacije ukrepov na področju vojaške mobilnosti za leto 2023**

**1. Uvod**

V spremenjenem mednarodnem varnostnem okolju je odzivnost oboroženih sil, v zadostnem obsegu in dovolj hitro, ključna za našo in evropsko varnost ter obrambo. Stalna medresorska koordinacijska skupina za spremljanje in usmerjanje implementacije ukrepov na področju vojaške mobilnosti (v nadaljevanju medresorska skupina) se v okviru svojega dela osredotoča oziroma omejuje zgolj na vojaško mobilnost z vidika EU, in sicer kot odziv na EU PESCO projekt Vojaška mobilnost. Z ruskim vojaškim napadom na Ukrajino so se aktivnosti na področju vojaške mobilnosti bistveno stopnjevale in tudi Nato je pričel intenzivneje in konkretneje sodelovati z EU. Prav tako je Nato začel z lastnim načrtovanjem premikov enot in sredstev, kot tudi podpore države gostiteljice na območju EU.

Področje vojaške mobilnosti je bilo v letu 2023 zaznamovano z naučenimi lekcijami v okviru ruskega vojaškega napada na Ukrajino ter samo implementacijo Akcijskega načrta za vojaško mobilnost 2.0.[[1]](#footnote-2)

Zaradi povečanja aktivnosti tako na mednarodni (v okviru EU in Nata) kot nacionalni ravni so bile v letu 2023 izvedene tri seje medresorske skupine. V želji, da so člani in njihova ministrstva seznanjeni z aktualnim presekom dela ter nadaljnjimi predvidenimi aktivnostmi na tem področju, so bile izvedene 11. seja (9. 2. 2023), 12. seja (12. 6. 2023 ) in 13. seja medresorske skupine (29. 11. 2023).

**2. Kadrovske spremembe v medresorski skupini**

S sklepom št. 02401-22/2018/5 z dne 22. 11. 2018 je Vlade Republike Slovenije ustanovila Stalno medresorsko koordinacijsko skupino za spremljanje in usmerjanje implementacije ukrepov na področju vojaške mobilnosti v Republiki Sloveniji. Zaradi sprememb pristojnosti posameznih ministrstev in nastanka novih ministrstev z Zakonom o Vladi Republike Slovenije (Uradni list RS, št. 24/05 – uradno prečiščeno besedilo, 109/80, 3/10 – ZUKN, 8/12, 21-13, 47/13 – ZDU-1G, 65/14, 55/17 in 163/22) ter posledičnih kadrovskih sprememb je bilo v letu 2023 potrebno ustrezno spremeniti sestavo medresorske skupine. Skladno s tem je Vlada Republike Slovenije sprejela spremembo sklepa o ustanovitvi Stalne medresorske koordinacijske skupine za spremljanje in usmerjanje implementacije ukrepov na področju vojaške mobilnosti št. 02401-35/2022/9 z dne 25. 5. 2023.

**3. Aktivnosti na področju vojaške mobilnosti**

Poglavje zajema pregled mednarodnih (EU in Nato) ter nacionalnih aktivnosti s področja vojaške mobilnosti.

1. **Zaveza vojaške mobilnosti**

Skladno z Akcijskim načrtom za vojaško mobilnost 2.0, ki je predvidel posodobitev zaveze vojaške mobilnosti, sprejete s sklepi Sveta o varnosti in obrambi v kontekstu globalne strategije EU 25. 6. 2018, je Evropska služba za zunanje delovanje (v nadaljevanju EASS) v letu 2023 pričela s pripravo njene posodobitve. Cilj je, da bo zaveza v osnovi ambiciozna, a hkrati tudi uresničljiva. Predvidoma naj bi bila zaveza sprejeta v prvi polovici 2024.

Zaveza naj bi bila strukturirana v štiri stebre dobro povezanega omrežja vojaške mobilnosti:

1. multimodalni prometni koridorji,
2. intermodalna prometna vozišča in logistični centri,
3. usklajena pravila, predpisi, postopki in digitalizirana upravna ureditev,
4. povečana trajnost, odpornost in pripravljenost civilnih logističnih zmogljivosti.

Priprava nove posodobljene zaveze se je pričela z neformalnim srečanjem strokovnjakov s področja vojaške mobilnosti konec junija, kjer je bila ena izmed glavnih tem tudi večanje zavez k bolj povezani Evropi. Sestanka se je udeležila tudi slovenska predstavnica iz Ministrstva za obrambo (v nadaljevanju MO).

1. **Študija prometne infrastrukture**

Akcijski načrt za vojaško mobilnost 2.0 je predvidel tudi izvedbo študije s strani EU institucij, ki bi identificirala možnosti za obsežnejše premike v kratkem času. Akcijski načrt vojaške mobilnosti 2.0 ima za cilj razviti strukturirano in odporno omrežje, sestavljeno iz multimodalnih koridorjev, povezanih z logističnimi vozlišči, ki lahko v kratkem času opravi težke in obsežne vojaške prevoze. Projekti, ki se financirajo iz instrumenta za povezovanje Evrope – dvojna raba (v nadaljevanju IPE – dvojna raba), prispevajo k izgradnji takšnega omrežja, vendar nimajo jasne strategije. Zaradi tega je cilj študije identificirati ključne poti za primere konflikta ali vojaških vaj, identificirati vrzeli na ključnih poteh in kako le-te odpraviti. S tem se bo zagotovilo poznavanje glavnih koridorjev za oborožene sile, hkrati pa se bo lahko določilo prednostne naloge pri razvoju infrastrukture za potrebe oboroženih sil.

V ta namen je Vojaški štab EU (v nadaljevanju EUMS) pričel z izvajanjem študije, h kateri je bila povabljena tudi Slovenija. Ministrstvo za infrastrukturo (v nadaljevanju MZI) je kot kontaktno osebo za potrebe sodelovanja pri študiji imenovalo članico medresorske skupine.

Študija predvideva tristopenjski pristop:

* opredelitev glavnih koridorjev za kratkotrajne in obsežne premike vojaškega osebja in materiala v primeru konflikta ali vojaških vaj;
* opredelitev vrzeli v infrastrukturi na glavnih koridorjih, ki so opredeljeni kot prednostna infrastruktura za vojaške premike;
* opredelitev ukrepov, ki jih je treba sprejeti za ublažitev vrzeli in zagotovitev nemotenega premikanja vojaškega osebja in materiala od točke A do točke B.
1. **Instrument za povezovanje Evrope – dvojna raba**

Evropska komisija je 3. 5. 2023 objavila tretji razpis v okviru IPE – dvojna raba, ki sofinancira transportno infrastrukturo z dvojno rabo. Za tokratni razpis je namenjenih približno 790 milijonov EUR. Razpis se je za prijave zaključil 21. 9. 2023. Razpis financira tako študije kot tudi izvedbo infrastrukturnih projektov, in sicer v višini 50 % vrednosti projekta.

Skladno s tem je medresorska skupina na svoji 12. seji sprejela nov seznam infrastrukturnih projektov dvojne rabe, primernih za prijavo na ta razpis:

PODROČJE AVTOCEST:

* Rekonstrukcija dela odseka Fram-Slovenska Bistrica sever v dolžini 11,6 km smernih vozišč, skupaj z zamenjavo dotrajanega viadukta Devina VA0065),
* Rekonstrukcija dela odsekov Unec-Postojna-Razdrto v dolžini 10,8 km smernih vozišč, skupaj z zamenjavo dotrajanih mostov čez Pivko.

PODROČJE POMORSTVA:

* Gradnja tirov 51 in 52 na južni obali Pomola II,
* Dvojni privez na območju VNT s poglabljanjem na -13m,
* Ureditev površin na območju kasete 7A,
* Ureditev površin na območju kasete 6A,
* Ureditev skladiščne površine VNT za potrebe skladiščenja vozil,
* Vzpostavitev infrastrukture za alternativna goriva v prometu,
* Gradnja cest 41 in 42.

PODROČJE LETALSTVA:

* Prenova Cargo terminala z opremo,
* Zamenjava tabel vertikalne signalizacije in priletnih svetilk,
* Prenova vozne steze TWY A in nova vozna steza TWY J.

PODROČJE ŽELEZNIC:

* Nadgradnja železniške proge Divača-Sežana-d.m. - 1. faza (projektiranje),
* Nadgradnja železniške proge d.m.-Dobova - Zidani Most - 1. faza,
* Nadgradnja železniške proge d.m.-Dobova - Zidani Most - 2. faza.

V okviru letošnjega razpisa sta MZI in MO nudila podporo trem projektom, in sicer na področju avtocest, pomorstva in letalstva:

* Na področju avtocest je v okviru projekta »SIRIUS« predvidena zamenjava oziroma rekonstrukcija mostov (zamenjava viadukta Devina VA0065, rekonstrukcija viadukta Devina VA036) ter zamenjava mostov čez reko Pivko (VA0187 in VA0188);
* Na področju pomorstva projekt »DUAL-POKET« obsega izgradnjo novega dvojnega priveznega mesta za potrebe priveza RO-RO ladij ter poglabljanje na globino -12 m;
* V okviru projekta »SLOairMILMOB« na področju letalstva je predvidena izgradnja nove vozne steze za letala TWY J, ki bo povezovala vzletno-pristajalno stezo in vzporedno vozno stezo TWY A, ter obnovo dela vozne steze TWY A.

V okviru nudenje pomoči projektom je MZI podpisalo obrazec »Letter of agreement«, medtem ko je MO podpisalo obrazec »Military network map declaration«

Ostali infrastrukturni projekti dvojne rabe s seznama, ki so bili potrjeni na 12. seji medresorske skupine, bodo lahko financirani v okviri novih razpisov. Ob tem je treba potrebno upoštevati dejstvo, da je prihodnost samega razpisa do leta 2028 negotova, saj bodo z letošnjim razpisom porabljena vsa sredstva od 1,69 milijarde EUR, ki so bila predvidena za obdobje 2021-2027. Skladno s tem še vedno potekajo pogajanja v okviru vmesnega finančnega pregleda, kjer si Generalni direktorat za mobilnost in promet (v nadaljevanju DG MOVE) prizadeva, da se denar iz drugih proračunskih politik porazdeli denar v IPE – dvojna raba. V kolikor na pogajanjih ne bodo uspešni, se bo denar za vojaško mobilnost zagotovil šele po letu 2028.

1. **Implementacijski načrt na ravni Republike Slovenije glede določb Akcijskega načrta za vojaško mobilnost 2.0**

Za potrebe spremljanja implementacije Akcijskega načrta za vojaško mobilnost 2.0 je MO pripravilo preglednico, kjer se vodi načrtovanje, spremljanje in realizacijo predvidenih aktivnosti. Implementacijski načrt se dopolnjuje tudi z nalogami, ki so bile identificirane na nacionalni ravni.

1. **Vojaške zahteve**

Vojaške elemente oziroma zahteve delimo na dva dela, in sicer:

1. Fizične elemente

Fizične vojaške zahteve izhajajo iz vojaških potreb po omogočanju oziroma zagotavljanju hitrih in nemotenih premikov veliko številčnih enot s pripadajočo oborožitvijo, oborožitvenimi sistemi, strelivom ter minsko eksplozivnimi sredstvi, splošnim paletiriziranimi tovori in kontejnerji po v naprej določenem koridorju, v katerem so civilni ter tudi vojaški infrastrukturni objekti/ elementi kot so prometna infrastruktura, vozlišča, bolnice, skladišča, zbirna območja, letališča, pristanišča, plinovodi in podobno.

V ta namen je zahteva EU (usklajena z Natom), da je potrebno pri načrtovanju upoštevati Izvedbeno uredbo Komisije (EU) 2021/1328 z dne 10. avgusta 2021 o določitvi infrastrukturnih zahtev, ki se uporabljajo za določene kategorije ukrepov v zvezi z infrastrukturo za dvojno rabo v skladu z Uredbo (EU) 2021/1153 Evropskega parlamenta in Sveta. Na ta način se bodo v bodoče vse infrastrukturne gradnje ali posodobitve uskladile s temi zahtevami.

1. Funkcionalne elemente

Funkcionalne zahteve so tiste, ki administrativno in birokratsko bremenijo ali ovirajo hitro premeščanje ljudi, enot, opreme ali oborožitve preko določene države. Tu gre predvsem za izdajo diplomatskih dovoljenj, dovoljenj za prehode državnih meja, carinske postopke, prevoze nevarnega blaga, začasnega skladiščenja, podpore države gostiteljice in drugih podpornih elementov, potrebnih za prehode državnih meja.

**4. Napredek na normativnem področju vojaške mobilnosti**

Medresorska skupina se je na sejah seznanjala z aktivnostmi, ki so bile izvedene na normativnem področju glede vojaške mobilnosti.

1. **Optimizacija postopkov za izdajo dovoljenj za čezmejne premike v Evropi**

V okviru Evropske obrambne agencije (v nadaljevanju EDA) se pod okriljem podpisanega programskega dogovora »Optimizacija postopkov za izdajo dovoljenj za čezmejne premike v Evropi« (CBMP) (PA No A.PRG.CAP.672) pripravlja še tretji tehnični dogovor za optimizacijo čezmejnih premikov vojaškega osebja in opreme po morju (angl. Technical arrangement No A.PRG.CAP672.SEA, v nadaljevanju TA CBMP SEA), ki naj bi se podpisal v začetku 2024. Ko bo ta tehnični dogovor pripravljen za podpis, bo potrebno preoblikovati tudi krovni programski dogovor, ki je v svoji osnovi omejen zgolj na domeno površje in zrak.

V okviru zgoraj omenjenega programskega dogovora sta bila že pripravljena tehnična dogovora, in sicer za površje in zrak. Tehnični dogovor za optimizacijo čezmejnih premikov vojaškega osebja in opreme po površju (angl. Technical arrangement No A.PRG.CAP672.S on Cross Border Movement Permission Procedures for Air movement in Europe, v nadaljevanju TA CBMP SURFACE) je bil podpisan v letu 2022. Tehnični dogovor za optimizacijo čezmejnih premikov vojaškega osebja in opreme po zraku (angl. Technical arrangement No A.PRG.CAP672.A on Cross Border Movement Permission Procedures for Air movement in Europe, v nadaljevanju TA CBMP AIR) pa je bil s pridržkom podpisan 11. 8. 2023. Vlada Republike Slovenije se je z informacijo o nameravanem podpisu in pridržku, da RS ne bo izdajala letnih diplomatskih dovoljenj za prečrpavanje goriva v zraku nad njenim ozemljem, seznanila 20. 7. 2023 (št. 51002-51/2023/3 z dne 20. 7. 2023).

1. **PESCO Vojaška mobilnost**

Prošnjo za pridružitev projektu je v preteklem letu izrazilo Združeno kraljestvo. Na podlagi sprejete odločitve Sveta za zunanje zadeve v sestavi ministrov za obrambo EU je bil pripravljen upravni dogovor. Upravni dogovor je v fazi priprave, saj še vedno ni prišlo do dogovora med Združenim kraljestvom in Španijo glede Gibraltarja. Se je pa projektu v jeseni uspešno pridružila Danska, ki je kot članica EU zgolj podpisala noto o pristopu in s tem postala pravnomočna članica.

V okviru projekta je bila oziroma bo izvedena tudi mednarodna namizna vaja glede izdaje dovoljenj za premike po površju v okviru nacionalnih centrov za koordinacijo premikov, kjer se je želelo preveriti izdajo dovoljenj ter uporabo standardnih dokumentov, ki so opredeljeni v TA CBMP SURFACE. Prvi del vaje, kjer se je preverjala komunikacija in odzivnost držav na najave premikov ter izdajo dovoljenj je bil izveden do konca leta 2023, drugi del vaje pa bo izveden v začetku 2024 z namenom analize same vaje.

1. **PESCO Mreža logističnih vozlišč v Evropi in podpora operacijam**

Projekt se v letu 2023 ni aktiviral, niti se ni uporabljal z namenom podpore operacijam, vsekakor pa je na razpolago članicam podpisnicam v primeru potreb. Zapletenost projekta se kaže v tem, da se oborožene sile premikajo pod okriljem Nata, ki jim vso podporo zagotavlja preko že obstoječih dogovorov za podporo države gostiteljice.

V izogib podvajanju se v vseh državah, ki so hkrati v Natu in EU, uporabljajo ista logistična vozlišča po sistemu »dual-use«. Kanada je v preteklem letu zaprosila za pridružitev k projektu. Trenutno potekajo zaključna pogajanja, prav tako pa je v teku podpis upravnega dogovora, katerega je Republika Slovenija podpisala 12. 8. 2023 (št. 51002-66/2023/3 z dne 21. 9. 2023).

Vodenje projekta je umeščeno v koordinativno telo v okviru logističnega centra nemške vojske. Namen te formacijsko umeščene enote je koordinacija delovanja projekta, kot tudi zagotavljanje druge podpore za nemoteno izvajanje projekta. V ta namen je bilo izdanih več internih standardnih operativnih postopkov z namenom poenotenja delovanja članic v okviru projekta. V okviru tega projekta se vzdržuje aktivno sodelovanje z drugimi PESCO projekti, kot tudi posredno z Natom preko EUMS.

1. **Načrt podpore države gostiteljice**

Skladno s spremenjenimi in zaostrenimi varnostnimi okoliščinami v mednarodnem okolju, spremenjeno obrambno in odvračalno držo Nata ter dosežki na področju vojaške mobilnosti, je MO pripravilo predlog posodobitve Načrta podpore države gostiteljice.

Načrt podpore države gostiteljice je še v fazi usklajevanja z ministrstvi in bo na Vlado RS posredovano v prvem četrtletju 2024.

Glede na vedno bolj poglobljeno sodelovanje med EU in Natom z vidika vojaške mobilnosti se pojavlja nujnost razširitve pristojnosti medresorske skupine tudi na področje podpore države gostiteljice. Gre za komplementarna in soodvisna področja, ki v novonastalih okoliščinah pridobivata na pomembnosti vloge.

V Natu je pripravljen novi koncept podpore države gostiteljice, ki bo potrjen na vojaškemu odboru in Severnoatlantskem svetu v aprilu 2024 ter kasneje na vrhu zasedanja Nata v Washingtonu. Sledila bo priprava konkretnih dogovorov z vsako državo posebej, vključno z opredeljenimi minimalnimi operativnimi zahtevami.

V povezavi s podporo države gostiteljice so v okviru Natovega procesa odzivanja na krizo opredeljeni novi ukrepi kriznega odzivanja. Republika Slovenija jih je že vključila v svoj pravni red s Sklepom Vlade RS o določitvi priprav za izvajanje ukrepov za pripravljenost (št. 80200-5/2023/7 z 9. 11. 2023). Sedaj poteka načrtovanje izvajanja aktivnosti ob razglasitvi ukrepa.

**5. Zaključek**

Medresorska skupina se je v okviru sej redno seznanjala s presekom stanja in izvedenimi ključnimi aktivnostmi v zvezi z implementacijo ukrepov na področju vojaške mobilnost na nacionalni in mednarodni ravni ter pri njih tudi redno sodelovala. Obravnavala je tudi potrebo po morebitni posodobitvi nacionalnega načrta za vojaško mobilnost skladno z usmeritvami Akcijskega načrta za vojaško mobilnost 2.0. Republika Slovenija bo v prihodnje okrepila svoja prizadevanja za izboljšanje vojaške mobilnosti tudi z vidika sodelovanja z Natom.

V letu 2024 se bo medresorska skupina osredotočala na:

* Sprejem in podpis tehničnega dogovora CBMP morje;
* Sodelovanje v delovnih skupinah pod okriljem EDA in PESCO ter ostalih EU institucij.

Nato je v zadnjem obdobju izdal več ključnih dokumentov, nekateri dokumenti in sporazumi pa so še v nastajanju. V teh dokumentih bodo državam članicam dodeljene konkretne naloge. Predvideva se še več izhajajočih nalog, kar kaže na nujnost preoblikovanja medresorske skupine oziroma razširitev njene pristojnosti na vsebine podpore države gostiteljice. Dodeljene in izhajajoče naloge niso več samo v domeni oboroženih sil. Zahtevajo vključenost celotne družbe, v nasprotnem primeru Republika Slovenija ne bo mogla realizirati nalog, h katerim se je zavezala.

 MINISTRSTVO ZA OBRAMBO

**Obrazložitev:**

S sklepom, št. 02401-22/2018/5 z dne 22. 11. 2018, je Vlada Republike Slovenije ustanovila Stalno medresorsko koordinacijsko skupino za spremljanje in usmerjanje implementacije ukrepov na področju vojaške mobilnosti (v nadaljevanju medresorska skupina). V okviru svojega dela je medresorska skupina sledila nalogam zapisanim v sklepih o imenovanju skupine (sklep Vlade Republike Slovenije, št. 02401-22/2018/5 z dne 22. 11. 2018, 02401-22/2018/9 z dne 7. 11. 2019, 02401-11/2020/4 z dne 24. 6. 2020, 02401-11/2020/8 z dne 28. 4. 2021, 02401-35/2022/5 z dne 15. 12. 2022 in 02401-35/2022/9 z dne 25. 5. 2023), izhodiščem zapisanim v Skupnem sporočilu Evropskemu parlamentu in Svetu Izboljšanje vojaške mobilnosti v Evropski uniji (v nadaljevanju EU), JOIN(2017) 41 final, 10. 11. 2017, Skupnem sporočilu Evropskemu parlamentu in Svetu o akcijskem načrtu za vojaško mobilnost JOIN(2018) final 5, 28. 3. 2018, Skupnem sporočilu Evropskemu parlamentu in Svetu Akcijski načrt za vojaško mobilnost 2.0 JOIN(2022) 48 final, 10. 11. 2022 ter Izvedbenemu načrtu izpolnitve kriterijev in zavez Republike Slovenije za vključitev v Stalno strukturno sodelovanje na področju varnosti in obrambe EU (PESCO) za področje vojaške mobilnosti.

Skladno s 6. točko o imenovanju medresorske skupine je medresorska skupina pripravila Poročilo Stalne medresorske koordinacijske skupine za spremljanje in usmerjanje implementacije ukrepov na področju vojaške mobilnosti za leto 2023 (v nadaljevanju poročilo) v okviru petih poglavij (1. Uvod, 2. Kadrovske spremembe v medresorski skupini, 3. Aktivnosti na področju vojaške mobilnosti, 4. Napredek na normativnem področju vojaške mobilnosti, 5. Zaključek). Poročilo opisuje ključne aktivnosti, ki so bile obravnavane in izvedene na področju vojaške mobilnosti v letu 2023.

1. Skupno sporočilo Evropskemu parlamentu in Svetu Akcijski načrt za vojaško mobilnost 2.0 JOIN(2022) 48 final, 10. 11. 2022. [↑](#footnote-ref-2)